《赠别不愚首座》
宋代·释德洪

道人貂蝉后，骨面远瞻视。少年憎俗子，竟以须发毁。

形骸已变尽，终不没豪气。君看谈笑时，时复出奇伟。

湘西松下见，班草问行李。问侬归何许，披须开笑齿。

名山皆吾家，况复生如寄。意行吾车驰，身止吾驾税。

吾生天地间，大仓一稊米。只今相会面，宁知非寄耳。

思归固偶然，吾诗聊一戏。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。